पाएं अपने शहर की ताज़ा ख़बरें और फ्री ई-पेपरडाउनलोड करें
थाना क्षेत्र के डढ़िया सिंधिया चौर में गुरुवार को जयमंगल राय के पुत्र अमरेश कुमार की हत्या की गुत्थी पर से पर्दा उठाने को पुलिस लगी है। हत्यारों तक पहुंचने के लिए वैज्ञानिक मदद में जुट गई है। पुलिस सूत्रों की मानें तो मृतक अमरेश राय उर्फ मुनचुन के पास से बरामद मोबाइल की सीडीआर की डिमांड पुलिस ने तकनीकी सेल से की है। सीडीआर मिलते ही हत्यारों तक पहुंचने का रास्ता बहुत हद तक साफ हो जाएगा। पुलिस सूत्रों का ये भी कहना है कि एक व्यक्ति को एक साथ 13 गोलियां शरीर के सभी महत्वपूर्ण स्थानों पर मारे जाने को लेकर यह स्पष्ट है कि किसी प्रोफेशनल किलर द्वारा इस घटना को अंजाम दिया गया है। साथ ही मृतक के मोबाइल पर पिछले 24 घंटे में हुई बातचीत, मोबाइल के आसपास का टावर लोकेशन में बरामद सभी मोबाइलों को खंगाला जाएगा। जिससे यह सुनिश्चित की जाएगी कि उस समय उस टावर के अंदर कितने मोबाइल एक्टिव थे। वही चुकी यह मामला अहले सुबह की है तो चौर में बहुत कम ही लोग रहते हैं । ऐसे में मोबाइल लोकेशन व उस टावर लोकेशन पर कितने मोबाइल एक्टिव थे। इस बारे में जानन आसान होगा। इस बाबत प्रभारी थाना अध्यक्ष टूनानंद सिंह ने बताया कि मोबाइल का सीडीआर के साथ-साथ टावर में उस समय कितने मोबाइल एक्टिव थे।सभी पर पुलिस पैनी नजर बनाए हुए हैं ।तकनीकी टीम भी सभी संदिग्धों पर बारीक नजर बनाए हुए हैं। जल्द ही हत्यारों की पहचान कर उसे सलाखों के पीछे डाला जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn